《偈十六首 其十一》
宋代·释行瑛

竖不穷三际，横不亘十方。大不偪塞虚空，细不入于芥子。

三世诸佛，如觉如梦。诸大祖师，若存若亡。与么境界，从上诸圣。

尚迷昧如斯，方今学人，且作么生凑泊。

但得雪消去，自然春到来。

作者简介：释行瑛，法号广鉴，俗姓毛，桂州（今广西桂林）人。住庐山开先寺。为南岳下十三世，东林照觉总禅师法嗣。《嘉泰普灯录》卷六、《五灯会元》卷一七有传。今录诗十八首。